OpenLLM-France/wikimedia huggingface dataset:
# Khmélevo (Vladímir)

* Per a altres significats, vegeu «Khmélevo».
Khmélevo (en rus: Хмелево) és un poble de l'óblast de Vladímir, a Rússia, segons el cens del 2010 tenia 67 habitants. Pertany al districte de Kirjatx.

## Referències

* ↑ «Историко-статистическое описание церквей и приходов Владимирской епархии : Вып. 2-4 / сост. В. Добронравов. Вып. 4: Меленковский, Муромский, Покровский и Судогодский уезды. - 1897.». Arxivat de l'original el 2018-05-09.
# Inatchiq

Inatchiq conegut com a Kadir (Qadir) Khan (o Inalčuk Kayir Khan), fou governador d'Otrar per compte del xa de Coràsmia Ala al-Din Muhammad, amb la mare del qual, Terken Khatun, estava emparentat.
Fou nomenat governador d'Otrar al segle xiii. La guerra entre mongols i corasmis era inevitable i la iniciativa del seu començament fou de Coràsmia quan, a la regió d'Otrar, ara a la frontera, es va detenir una caravana mongola en la qual viatjaven suposadament només comerciants musulmans i l'enviat mongol Uquna; els comerciants van ser assassinats per orde d'Inatchiq Qadir Khan que va confiscar les mercaderies, ja que sospitava, potser amb raó, que a la caravana anaven espies. Genguis Khan va demanar reparacions incloent l'entrega del governador, i no li foren donades (1218).
El 1219 els mongols van preparar el seu exèrcit (estiu) a l'alt Irtix. Barthold pensa que l'exèrcit format arribava a una xifra entre 150 mil i 200 mil homes. A la tardor Genguis Khan va atacar per Otrar, mentre altres ho van fer en altres direccions. Kayir Khan va defensar la ciutat amb 50000 homes i encara va rebre reforços dirigits per Kardj Khodzib amb deu mil homes més. La ciutadella havia estat fortificada i les tropes havien rebut molt d'armament. La infanteria i la cavalleria estaven situades prop de les portes per si cal lluitar a la ciutat. Les tropes mongoles també eren molt nombroses i van rodejar la fortalesa. E setge fou llarg; tot i una defensa ferotge la ciutat fou capturada i destruïda i la seva població en gran part massacrada o esclavitzada; moltes de les ciutats de l'oasi ja no es van recuperar i van quedar abandonades. Kayir Khan fou capturat i executat (primavera del 1220). Un dels caps administratius de la ciutat, Badr al-Din Amid, es va unir als mongols abans de la conquesta.
# Gralla oriental

La gralla oriental o gralla dàurica (Coloeus dauuricus) és una espècie d'ocell de la família dels còrvids (Corvidae) que habita boscos clars i terres de conreu d'Àsia Oriental, a Sibèria meridional, Mongòlia, centre i nord de la Xina i sud-est del Tibet.

## Referències

* ↑ «Gralla oriental». Cercaterm. TERMCAT, Centre de Terminologia. Rev. 21/12/2020 (català)
* ↑ Svensson, Lars; Mullarney, Killian; Settreström, Dan; Grant, Peter J. Guia d’ocells Europa i regió mediterrània (en català). Traducció: Jordi Font. Ediciones Omega, 2018, p. 416. ISBN 978-84-282-1534-3.
# Republic

«Republic» té aquests significats:
* Toponímia:
** Republic (Kansas)
** Republic (Missouri)
** Republic (Ohio)
** Republic (Washington)
** Port Republic, població dels Estats Units a l'estat de Nova Jersey.
* Miscel·lània::
** Republic Pictures, productora nord-americana de cinema.
# Rafael Villaseca Marco

Rafael Villaseca Marco (Barcelona, 1951) és un enginyer i empresari català, conseller delegat de Gas Natural.

## Trajectòria

És enginyer industrial per la Universitat Politècnica de Catalunya i MBA per l'IESE, de la Universitat de Navarra. Va ser nomenat conseller delegat de Gas Natural Fenosa el gener del 2005. És també vicepresident de la Fundació Gas Natural Fenosa, vocal del Consell Consultiu de Foment del Treball Nacional i membre del Capítol Espanyol del Club de Roma.
Anteriorment, havia estat conseller d'Enagás, conseller-director general del Grup Panrico, president de Túnels i Accessos de Barcelona, S.A.C. (TABASA), president de Túnel del Cadí, S.A.C., president de Gestió d'Infraestructures, S.A., president del Grup INISEL (avui grup INDRA), conseller delegat de Nueva Montaña Quijano, S.A., conseller de Gas Natural SDG, S.A., conseller d'Amper, S.A., president de CGE, president del Club Espanyol de l'Energia i vocal de la Junta Directiva del Cercle d'Economia. També ha estat president de l'Associació d'Antics Alumnes de l'IESE.

## Premis i reconeixements

Ha estat reconegut amb el premi de l'Associació Espanyola de Directius (AED) al Directiu 2009 i millor CEO segons l'edició 2010 dels Platts Global Energy Awards (New York)

## Referències

* ↑ «Gas Natural relaja las condiciones contractuales de Rafael Villaseca. Noticias de Empresas» (en castellà). El Confidencial.
* ↑ «Rafael Villaseca (Gas Natural) percibió 3,43 millones de euros en 2016 y Fainé 480.500 euros» (en castellà). abc, 02-10-2017.
# Acronicta aceris

Acronicta aceris és una espècie de lepidòpter ditrisi de la família dels noctúids (Noctuidae). Viu a la major part d'Europa.

## Característiques

Les ales del darrere són pàl·lides a grisa negrenca amb marques poc evidents, a més d'una constricció basal negra. Les davanteres blanques, de vegades amb marques negres en els marges. La seva envergadura és de 4-5 cm.
* Camuflatge
* Larva

## Història natural

Els adults volen de nit de juny a agost i són atrets per la llum i el sucre. Té larves extraordinàries, molt característiques, recobertes de pèls molt llargs grocs i ataronjats amb taques blanques alineades amb negre al llarg del dors. S'alimenta de diverses espècies d'aurons i Aesculus hippocastanum, Tilia platyphyllos, Morus, Quercus robur. L'espècie passa l'hivern com a pupa.

## Referències

* ↑ «AnimalBase :: Acronicta aceris species homepage» (en anglès). Göttingen University. [Consulta: 16 desembre 2023].
* ↑ «Acronicta aceris» (en castellà). [Consulta: 16 desembre 2023].
* ↑ «Acronicta aceris (Linnaeus, 1758)» (en anglès). Global Biodiversity Information Facility (GBIF). [Consulta: 16 desembre 2023].
* ↑ Boyes, D.; Crowley, L. M.; Holland, P. W. H. «The genome sequence of the sycamore, Acronicta aceris (Linnaeus, 1758)» (en anglès). Wellcome Open Research, 6, 2021.
* ↑ Boyes, Douglas The genome sequence of the sycamore, Acronicta aceris, 26-11-2021, pàg. 1-3.
# Al·liàcies

Les al·liàcies (Alliaceae) foren una família de plantes herbàcies perennes i amb flor, normalment amb bulb i més rarament amb rizoma, les trobem generalment a les regions temperades càlides i subtropicals. Actualment es troben integrades dins la família de les amaril·lidàcies, i el terme Alliaceae ha esdevingut un sinònim d'Amaryllidaceae.
Són Monocotyledoneae (monocotiledònies) i formaven part de l'ordre de les asparagals. Aquesta família havia estat reconeguda àmpliament però no de manera unànime; les plantes que en formaven part sovint foren considerades com a pertanyents a la família de les Liliaceae.
El sistema APG II del 2003 reconeixia aquesta família i la va incloure dins l'ordre Asparagales del clade monocotyledoneae. El sistema de classificació APG II permetia dues opcions per aquesta família:
El gènere més important era l'Allium, que inclou algunes de les plantes comestibles més conreades i utilitzades, com la ceba (Allium cepa), l'all (A. sativum i A. scordoprasum), i el porro (A. porrum) i condiments com el cibulet (A. schoenoprasum).
El sistema APG III del 2009, va agrupar les antigues famílies Alliaceae, Agapanthaceae i Amaryllidaceae sota el nom d'Amaryllidaceae. Canvi que es va conservar al sistema APG IV publicat l'any 2016.

## Gèneres

Els següents gèneres eren inclosos dins les Alliaceae sensu stricto:
| Allium Ancrumia Caloscordum Erinna Garaventia Gethyum Gilliesia Ipheion Leucocoryne Miersia | Milula Muilla Nectaroscordum Nothoscordum Solaria Speea Trichlora Tristagma Tulbhagia Zoelnerallium |
Els gèneres Androstephium, Bessera, Bloomeria, Brodiaea, Dandya, Dichelostemma, Milla, Petronymphe, Triteleia, i Triteleiopsis també havien format part de les Alliaceae.

## Referències

* ↑ «Alliaceae» (en anglès). Plants of the World Online. Royal Botanic Gardens. Kew. [Consulta: 21 octubre 2022].
* ↑ Bremer, Birgitta; Bremer, Kåre; Chase, Mark W.; Fay, Michael F.; Reveal, James L.; Soltis, Douglas E.; Soltis, Pamela S.; Stevens, Peter F. «An update of the Angiosperm Phylogeny Group classification for the orders and families of flowering plants: APG III». Botanical Journal of the Linnean Society, vol. 161, n. 2, 19-10-2009, pàg. 109-110. DOI: 10.1111/j.1095-8339.2009.00996.x.
# Kofi Kingston

Kofi Sarkodie-Mensah (14 d'agost del 1981) més conegut al ring com a Kofi Kingston és un lluitador professional ghanès que treballa a la marca RAW de World Wrestling Entertainment (WWE).

## Enllaços externs

* Perfil a WWE.com (anglès)
# Cantó de Montluçon Sud

El cantó de Montluçon Sud és una antiga divisió administrativa francesa del departament de l'Alier, situat al districte de Montluçon. Té 5 municipis i part del de Montluçon. Va desaparèixer el 2015.

## Municipis

* Lavault-Sainte-Anne
* Lignerolles
* Montluçon
* Néris-les-Bains
* Teillet-Argenty

## Història

Llista dels consellers generals successius :
| Data d'elecció | Identitat | Partit |
| 1970-1976 | Guy Talbourdeau | Socialista independent |
| 1976-1982 | Jacky Flouzat | PCF, després ecologista |
| 1982-2004 | Jean Gravier | UDF |
| 2004-2008 | Mireille Schurch | PCF |
| 2008-2015 | Bernadette Vergne | UMP |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2007 |
| - | - | - | - | 16.828 | 16.359 | 16.292 |
# Bosquerola reietó

La bosquerola reietó o bosquerola de muntanya (Seiurus aurocapilla) és una espècie d'ocell de la família dels parúlids (Parulidae) i única espècie del gènere Seiurus. Habita els boscos nord-americans des del nord-est de la Colúmbia Britànica i Alberta, cap a l'est, a través del sud del Canadà fins a Terranova i cap al sud fins al sud de Montana, Colorado, est de Kansas, Oklahoma, nord d'Arkansas, Carolina del Nord i del Sud.

## Referències

* ↑ «Bosquerola reietó». Cercaterm. TERMCAT, Centre de Terminologia. Rev. 03/02/2013 (català)
* ↑ Svensson, Lars; Mullarney, Killian; Settreström, Dan; Grant, Peter J. Guia d'ocells Europa i regió mediterrània (en català). Traducció: Jordi Font. Ediciones Omega, 2018, p. 417. ISBN 978-84-282-1534-3.
# Signal de Botrange

El signal de Botrange és des del Tractat de Versalles de 1919, el punt més alt de Bèlgica amb una altitud de 694 m sobre el nivell del mar. Es troba a l'altiplà d'Hautes Fagnes, en el massís de les Ardenes a la província de Lieja. Té un clima dur i compta amb una estació meteorològica. Per només un metre és més alt que el Weisser Stein (693 m) situat a Murrange, i també és més alt que el baraque Michel (674 m) i el Baraque Fraiture (652). Un monticle de terra anomenat Baltia construït l'any 1923 permet arribar artificialment a l'altitud de 700 metres. Una torre feta de pedra del 1934 el fa culminar a 718 m.
La Signal de Botrange no marca una frontera d'estat sinó la frontera lingüística entre les llengües romàniques (a l'oest) i les germàniques (a l'est).

## Clima

L'estació meteorològica mostra que s'hi registren vents més forts que al centre de Bèlgica. Les temperatures mitjanes i les extremes són lesmés baixes de Bèlgica. Els -25,6 °C enregistrats aquí només han estat ultrapassats pels -30,1 °C observats al fons de la vall del riu Lomme a Rochefort de Bèlgica produïts pel fenomen de la inversió tèrmica. A Signal de Botrange durant els tres mesos d'hivern les temperatures mitjanes són frígides (per sota dels 0 °C). La pluviometria, en canvi, amb una mitjana de 1.450 litres, és més alta que la mitjana del país (per exemple 800 litres a Uccle) i també les precipitación són més freqüents amb més de 200 dies de precipitacions a l'any. A l'estiu només excepcionalment es passa dels 30 °C. Hi ha gelades des de fi de setembre a mitjans de maig.
* La torre i l'alberg de Signal de Botrange
* El monticle Baltia
* Gràcies al monticle Baltia, l'altitud arriba als 700 metres
* Cim del monticle
* Monticle Baltia sota la neu
* Torre del Signal de Botrange

## Referències

* ↑ Botrange est bien le toit de la Belgique Arxivat 2010-03-12 a Wayback Machine., Le Soir, 9
# Staf de Clercq

Jeroom Gustaaf De Clercq, més conegut com a Staf de Clercq (Everbeek, Brakel, 1884- Gant, Flandes Oriental 1942) fou un dirigent d'extrema dreta flamenc.
Era excombatent de la Primera Guerra Mundial i cap del sindicat de mestres Nationaal Onderswyzers Syndicaat (NOS), i diputat pel Frontpartij del 1919 al 1932 amb Joris van Severen i August Borms.
Influït per Leon Bloy i Rodenbach. El 1928 se separà de Joris van Severen i fundà l’Algemeen Vlaams Nationalistisch Verbond (Unió Nacional Flamenca, VNV), de caràcter cristià i solidarista. A les eleccions del 1936 els grups flamencs, agrupats en la plataforma Vlaams Nationaal Blok, obtingueren el 13% dels vots i 16 diputats (12 per la VNV, entre ells De Clercq i Reimon Tollenaere).
Quan les tropes alemanyes invadiren Bèlgica, malgrat desconfiar dels nazis va col·laborar amb ells, sobretot pel seu antisemitisme, i va morir d'esgotament quan va tornar del front rus el 1942, ja que col·laborà activament en el reclutament de joves en la Legió Flamenca per a la Waffen-SS. Ell va succeir com a cap del partit Hendrik Elias. El 1978 l'Vlaamse Militanten Orde, grup neonazi i paramilitar, aconseguí que les seves despulles fossin traslladades al cementiri d'Asse.

## Referències

* Philip Rees Biographical Dictionary of the Extreme Right Since 1890 (Simon & Schuster, c1990, ISBN 0-13-089301-3)
# Sulayman Efendi

Sulayman Efendi conegut com a Izzi fou un historiador oficial otomà. Ocupà alguns càrrecs a la cort i va esdevenir historiador oficial deixant escrita una història dels anys 1744 al 1752. També va deixar un diwan de poesia, però no fou conegut com a poeta. Va traduir també algunes obres místiques.

## Referències

* Enciclopèdia de l'Islam, vol. IV, 311-312
# Sim Snuka

James William Reiher, Jr. (Laie, Hawaii, 1 de setembre de 1971), més conegut com a Sim Snuka o Deuce és un lluitador professional estatunidenc, que va treballar a la marca de RAW i SmackDown! de l'empresa World Wrestling Entertainment (WWE). Reiher, és fill del lluitador Jimmy Snuka.

## Enllaços externs

* Perfil a OWOW.com Arxivat 2009-03-15 a Wayback Machine. (anglès)
# Sima Ai

Sima Ai o Sima Yi (司馬乂) (277–304), nom estilitzat Shidu (士度), formalment Príncep Li de Changsha (長沙厲王), va ser un príncep imperial de la Dinastia Jin (265-420) que va servir breument com a regent pel seu germà l'Emperador Hui. Era el cinquè dels vuit prínceps que sovint són associats amb la Guerra dels Vuit Prínceps. Dels vuit, només ell va rebre elogis dels historiadors, per intentar reformar el govern i per la seva cortesia amb el seu germà emperador, que tenia una discapacitat.
Sima Ai va ser el sisè fill de l'Emperador Wu, nascut de la mateixa mare que Sima Wei, el Príncep de Chu. Va ser creat príncep de Changsha el 289. Quan son pare va morir el 290, Sima Ai va ser molt elogiat per la seva pietat filial.

## Referències

* ↑ Volum 85 de Zizhi Tongjian escriu que Sima Ai va ser assassinat al dia bingyin del 1r mes del primer anys de l'era. Això correspon al 20 de març de 204 del calendari julià.([永兴元年正月]丙寅，方取乂于金墉城，至营，炙而杀之…). La biografia de l'emperador Hui al llibre de Jin escriu que Sima Ai va ser empresonat a Jinyong al dia guihai de l' 11è mes del segon anys de l'era Tai'an i que va ser assassinat poc després. ([太安二年十一月]癸亥，东海王越执长沙王乂，幽于金墉城，寻为张方所害。) Llibre de Jin, volum 4; no hi va haver-hi cap dia guihai aquest mes. La biografia de Sima Ai al llibre de Jin diu que va ser destituït com a príncep de Changsha el 2è dia (guihai) del primer més del primer any de l'era Yongxing era, mort el 27è dia (yichou) del mateix mes (乂以正月二十五日废，二十七日死…). Els relats del volum 85 de Zizhi Tongjian i volum 59 del llibre de Jin, poden fer concloure que Sima Ai va ser destituït com a príncep i empresonat a Jinyong el 17 de març de 304, i assassinat el 19 o 20 de març de 304. A la seva biografia es diu que tenia 28 anys quan va morir. Si s'acceptés això, hauria nascut el 277.
* 1 2 Yates, Robin; Sawyer, Ralph. «Military aspects of the War of the Eight Princes 300–307». A: di Cosmo, Nicola. Military culture in imperial China. Cambridge, Mass.: Harvard University Press, 2009, p. 114. ISBN 0-674-03109-1.
# Suslic elegant

El suslic elegant (Urocitellus elegans) és una espècie de rosegador esciüromorf de la família dels esciúrids. És endèmic del nord-oest dels Estats Units.

## Hàbitat i comportament

Se'l troba en vessants de muntanya amb bon drenatge, coberts per prats secs o estepa arbustiva, especialment artemisa; principalment en vessants amb sòls sorrencs solts, apte per a cavar caus; prats de muntanya, talussos.
Les cries neixen en un niu subterrani. L'aparellament es produeix poc després de sortir de la hibernació. La gestació dura probablement entre 22 i 23 dies. Les femelles produeixen una ventrada per any d'entre 1 i 11 cries (generalment 6 o 7). A les grans colònies, l'abast dels caus pot ser tan petit com 25-50 iardes de diàmetre. Pot albergar puces que transmeten la pesta bubònica. Els depredadors inclouen coyotes, teixons i falcons.
S'alimenta de llavors, flors, tiges, fulles, arrels de pastures, herbes i arbustos. Serà també s'alimenten d'insectes, sobretot a la fi de l'estiu. A vegades menja carronya. Sorgeix de la hibernació en el començament de la primavera. Actiu durant la primavera i l'estiu, però es fa latent de nou en algun moment entre la fi de juliol i el principi de setembre.

## Referències

* 1 2 3 4 Yensen, E.; NatureServe (Mabee, T.; Hammerson, G.). «Spermophilus elegans» (en anglès). Llista Vermella de la UICN. Unió Internacional per a la Conservació de la Natura (UICN). [Consulta: 10 novembre 2015].
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Suslic europeu

El suslic europeu (Spermophilus citellus) és una espècie de rosegador esciüromorf de la família dels esciúrids característic de les planes d'Europa oriental. Concretament, es troben en tot l'est d'Europa des del sud d'Ucraïna, a l'Àsia Menor, Àustria, la República Txeca, Eslovàquia, Sèrbia, Grècia, Romania, Bulgària, Macedònia del Nord i tant lluny al nord com a Polònia, però l'extensió està dividida en dues part pels Carpats.
El suslic europeu creix fins a una longitud d'aproximadament 20 cm i un pes d'aproximadament 300 g. Es tracta d'un animal diürn, que viu en colònies de caus individuals en pastures o terraplens coberts d'herba. Els esquirols surten durant el dia per alimentar-se de llavors, brots i arrels de les plantes o invertebrats no voladors. Les colònies mantenen sentinelles que xiulen a la vista d'un depredador, de manera que ràpidament retornen a la seguretat del cau.
La cria es realitza a principis d'estiu, amb ventrades d'entre 5 i 8 cries. L'esquirol de terra europea hiverna entre la tardor i març, amb el període depenent del clima. En preparació van acumulant reserves de teixit adipós marró durant el final de l'estiu.

## Referències

* ↑ Wilson, Don E. (ed.); Reeder, DeeAnn M. (ed). Mammal Species of the World (en anglès). 3a edició. Baltimore: Johns Hopkins University Press, 2005, p. 805. ISBN 978-0-8018-8221-0. OCLC 62265494.
Espècies vivents d'esciúrids :
Regne: Animalia · Embrancament: Chordata · Classe: Mammalia · Ordre: Rodentia · Subordre: Sciuromorpha :
Callosciurinae :
Ratufinae :
Sciurillinae :
Sciurinae :
Xerinae :
Categoria :
# Sverdlovski

Sverdlovski (en rus: Свердловский) és un poble (un possiólok) de l'óblast de Kursk, a Rússia, que en el cens del 2010 tenia 94 habitants. Pertany al districte rural de Belovski.

## Referències

* ↑ «История села Бобрава». Сайт bobrava!. Arxivat de l'original el 2018-10-09. [Consulta: 8 octubre 2018].
# Sverdlovsk

«Sverdlovsk» té aquests significats:
* Sverdlovsk, nom de la ciutat russa de Iekaterinburg de 1924 a 1991 en honor del revolucionari bolxevic Iàkov Sverdlov
* Óblast de Sverdlovsk, província de la Federació Russa amb capital a Iekaterinburg.
* Dovjansk (Luhansk), nom de la ciutat a la província de Luhansk a 2016.
# Sàtir (polític)

Sàtir (en llatí Satyrus, en grec antic Σάτυρος) era un polític de la Lliga Aquea. La Lliga el va enviar com a ambaixador a Roma l'any 164 aC, per intercedir davant el senat romà per l'alliberament dels ciutadans aqueus que havien estat enviats a Roma per instigació de Cal·lícrates de Leòntion, o almenys que fossin portats a judici. L'ambaixada no va tenir èxit i va haver de tornar a Grècia.

## Referències

* ↑ Polibi. Històries XXXI, 6, 8
# Stäfa

Stäfa és un municipi del cantó de Suïssa (Suïssa), situat al districte de Meilen.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Sugar Hill (Nou Hampshire)

Sugar Hill és una població dels Estats Units a l'estat de Nou Hampshire. Segons el cens del 2000 tenia 563 habitants.

## Demografia

Segons el cens del 2000, Sugar Hill tenia 563 habitants, 258 habitatges, i 164 famílies. La densitat de població era de 12,7 habitants per km².
Dels 258 habitatges en un 22,1% hi vivien nens de menys de 18 anys, en un 56,2% hi vivien parelles casades, en un 4,7% dones solteres, i en un 36,4% no eren unitats familiars. En el 29,8% dels habitatges hi vivien persones soles el 12% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,18 i el nombre mitjà de persones que vivien en cada família era de 2,72.
Per edats la població es repartia de la següent manera: un 18,1% tenia menys de 18 anys, un 5,3% entre 18 i 24, un 24,2% entre 25 i 44, un 33,7% de 45 a 60 i un 18,7% 65 anys o més.
L'edat mediana era de 46 anys. Per cada 100 dones de 18 o més anys hi havia 101,3 homes.
La renda mediana per habitatge era de 49.219$ i la renda mediana per família de 60.288$. Els homes tenien una renda mediana de 36.667$ mentre que les dones 25.714$. La renda per capita de la població era de 29.743$. Entorn del 4,3% de les famílies i el 5,3% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sugar Hill». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Sugar Hill». American Fact Finder. Oficina del Cens dels Estats Units, 12-01-2010.
# Tarazona de la Mancha

Tarazona de la Mancha és un municipi al nord de la província d'Albacete que limita amb els termes municipals de Madrigueras, a l'est; Albacete i La Gineta, al sud; i Montalvos, La Roda, Fuensanta i Villalgordo del Júcar, a l'oest. Al nord amb Quintanar del Rey i Villagarcía del Llano, a la província de Conca. Depèn judicialment de La Roda.

## Evolució demogràfica

1900-2006 :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 1996 | 2001 | 2005 | 2006 |
| 4.865 | 5.545 | 5.955 | 6.302 | 6.714 | 7.111 | 6.850 | 5.952 | 6.011 | 5.747 | 5.976 | 6.179 | 6.576 | 6.493 |

## Administració

| | Regidors | Regidors | Regidors | Regidors | Regidors | |
| Període | PSOE | PCE / IU | AP / PP | UCD | Indep. | Alcalde |
| 1979-83 | 4 | 5 | 2 | 2 | | Francisco Picazo Villena (PCE) |
| 1983-87 | 4 | 5 | 4 | | | Francisco Picazo Villena (PCE) |
| 1987-91 | 4 | 5 | 3 | | 1 | Francisco Picazo Villena (IU) |
| 1991-95 | 7 | 3 | 3 | | | Isaac López Picazo (PSOE) |
| 1995-99 | 5 | 3 | 5 | | | Isaac López Picazo (PSOE) |
| 1999-03 | 6 | 2 | 5 | | | Julián Ruipérez Jiménez (PSOE) |
| 2003-07 | 7 | 1 | 5 | | | Francisca Saiz Mancha (PSOE) |
| 2007-11 | 5 | 4 | 4 | | | Faustino Oltra Moreno (PSOE) |